पिछले दरवाज़े राहें परोआरक राजनीति दी संस्कृति गी बढ़ावा दित्ता जा रदा ऐ ते भारतीय राजनीति गी जेकर कोई खोखला करा रदा ऐ ते ओह् विचारधाराएं दी कमी ऐ। आमतौर उप्पर होने आह्‌ली उछल-कूद गी परे रक्खेआ जा ते आपत्तिजनक भाषा ते बयानें थमां गै गलत सोच दा अन्दाजा लाया जाई सकदा ऐ। वरूण गांधी ते जेह्‌ड़ी ऐ सो ऐ राबड़ी ते लालू होरें बी किश नेहा नेईं कीता ऐ जेह्‌दे उप्पर देश गी फर्क होवै। न, गै रिआसती दे नेताएं किश नेहा कीता ऐ। उंदी करनी कनेही ऐ ओह् ते लोकसभा थमां मता विधानसभा दे चुनाएं च दिक्खने गी थ्होई ही जेल्लै इक-दूऐ उप्पर आरोप लांदे होई नेताएं गी जरा ज्नेही बी शर्म नेईं आई। जेकर किश ऐ ते ओह् ऐ सत्ता जां पैहा ओह्‌दे अलावा किश नेईं। इस करिऐ ते राजनीति च बन-सबन्ने दोस्त, हर चाल्ली दे गठबंधन ते साथी आए दिन दिक्खने गी थ्होंदे न।